sukhrobnurali/uzbek-legal-corpus huggingface dataset:
Charm-poyabzal mahsulotlarining xavfsizligi toʻgʻrisidagi umumiy texnik reglamentni tasdiqlash haqida
(resolution, 2018-07-19)

“Texnik jihatdan tartibga solish toʻgʻrisida”gi Oʻzbekiston Respublikasi Qonuniga muvofiq, charm-poyabzal mahsulotlari xavfsizligiga qoʻyiladigan yagona talablarni belgilash maqsadida Vazirlar Mahkamasi qaror qiladi: 1. Charm-poyabzal mahsulotlarining xavfsizligi toʻgʻrisidagi umumiy texnik reglament ilovaga* muvofiq tasdiqlansin va rasmiy eʼlon qilingan kundan boshlab olti oy oʻtgach amalga kiritilsin. 2. “Texnik jihatdan tartibga solish toʻgʻrisida”gi Oʻzbekiston Respublikasi Qonuni talablariga muvofiq texnik reglamentlar amalga kiritilgach, standartlashtirish boʻyicha ularda koʻrsatilgan mahsulotlar va xizmatlarga doir ilgari qabul qilingan normativ hujjatlar majburiylik xususiyatini yoʻqotishi va belgilangan tartibda qoʻllanilishida ixtiyoriylik kasb etishi maʼlumot uchun qabul qilinsin. 3. “Oʻzstandart” agentligi vakolatli organlar bilan birgalikda ushbu qaror bilan tasdiqlangan Umumiy texnik reglament amalga kiritilgan kundan boshlab charm-poyabzal mahsulotlarini standartlashtirish boʻyicha normativ hujjatlarni qoʻllashda majburiylik xususiyatini bekor qilish va ixtiyoriylikni taʼminlash yuzasidan belgilangan tartibda chora-tadbirlar koʻrsin. 4. “Oʻzcharmsanoat” uyushmasi, “Oʻztsandart” agentligi Oʻzbekiston milliy teleradiokompaniyasi bilan birgalikda tasdiqlangan Umumiy texnik reglamentning maqsadlari, mazmuni va uni qoʻllash tartibi toʻgʻrisida aholi, davlat va xoʻjalik boshqaruvi organlari, tadbirkorlik faoliyati subyektlari keng xabardor qilinishini taʼminlasinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari U.U. Rozuqulov zimmasiga yuklansin.
Oʻzbekiston Respublikasi qurilish sohasi xodimlari kunini belgilash toʻgʻrisida
(law, 2017-12-21)

1-modda. Avgust oyining ikkinchi yakshanbasi Oʻzbekiston Respublikasi qurilish sohasi xodimlari kuni etib belgilansin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
Oʻzbekiston Respublikasi temir yoʻl transporti xodimlari kunini belgilash toʻgʻrisida
(law, 2017-12-20)

1-modda. Avgust oyining birinchi yakshanbasi Oʻzbekiston Respublikasi temir yoʻl transporti xodimlari kuni etib belgilansin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
Oʻzbekiston Respublikasining “Fuqaro aviatsiyasida havo transporti qatnoviga xizmat koʻrsatish” aviatsiya qoidalarining (OʻzR AQ-71) muqaddimasiga oʻzgartirish kiritish toʻgʻrisida
(order, 2017-11-22)

Oʻzbekiston Respublikasi Vazirlar Mahkamasining 2017-yil 2-sentabrdagi 692-son “Oʻzbekiston Respublikasi Parvozlar xavfsizligini nazorat qilish davlat inspeksiyasi toʻgʻrisidagi nizomni tasdiqlash haqida”gi qaroriga muvofiq buyuraman: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻining 2010-yil 9-dekabrdagi 136-son buyrugʻi (roʻyxat raqami 2194, 2011-yil 10-fevral) (Oʻzbekiston Respublikasi qonun hujjatlari toʻplami, 2011-y., 6-son, 55-modda) bilan tasdiqlangan Oʻzbekiston Respublikasining “Fuqaro aviatsiyasida havo transporti qatnoviga xizmat koʻrsatish” aviatsiya qoidalarining (OʻzR AQ-71) muqaddimasi quyidagi tahrirda bayon etilsin: “Mazkur Qoidalar Oʻzbekiston Respublikasi Havo kodeksiga muvofiq fuqaro aviatsiyasida havo transporti qatnoviga xizmat koʻrsatish tartibini belgilaydi.”. 2. Mazkur buyruq rasmiy eʼlon qilingan kundan eʼtiboran kuchga kiradi.
“Davlat maktabgacha taʼlim muassasalariga bolalarni qabul qilish boʻyicha qabul komissiyasining faoliyat koʻrsatish tartibi toʻgʻrisidagi nizomni tasdiqlash haqida”gi buyruqni, shuningdek unga oʻzgartirishlarni oʻz kuchini yoʻqotgan deb topish toʻgʻrisida
(order, 2017-09-25)

Oʻzbekiston Respublikasi Vazirlar Mahkamasining 2017-yil 19-iyuldagi 528-son “Maktabgacha taʼlim muassasalarining faoliyatini takomillashtirish toʻgʻrisida”gi qaroriga muvofiq buyuraman: 1. Quyidagilar oʻz kuchini yoʻqotgan deb topilsin: Oʻzbekiston Respublikasi xalq taʼlimi vazirining 2007-yil 28-noyabrdagi 297-son “Davlat maktabgacha taʼlim muassasalariga bolalarni qabul qilish boʻyicha qabul komissiyasining faoliyat koʻrsatish tartibi toʻgʻrisidagi nizomni tasdiqlash haqida”gi buyrugʻi (roʻyxat raqami 1753, 2007-yil 26-dekabr) (Oʻzbekiston Respublikasi qonun hujjatlari toʻplami, 2007-y., 52-son, 544-modda); Oʻzbekiston Respublikasi xalq taʼlimi vazirining 2014-yil 25-avgustdagi 253-son “Davlat maktabgacha taʼlim muassasalariga bolalarni qabul qilish boʻyicha qabul komissiyasining faoliyat koʻrsatish tartibi toʻgʻrisidagi nizomga oʻzgartirishlar kiritish haqida”gi buyrugʻi (roʻyxat raqami 1753-1, 2014-yil 2-sentabr) (Oʻzbekiston Respublikasi qonun hujjatlari toʻplami, 2014-y., 36-son, 457-modda). 2. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Parvozlar xavfsizligini nazorat qilish davlat inspeksiyasi toʻgʻrisidagi nizomni tasdiqlash haqida
(resolution, 2019-04-22)

Oʻzbekiston Respublikasi Prezidentining “Oʻzbekiston Respublikasi Parvozlar xavfsizligini nazorat qilish davlat inspeksiyasi faoliyatini takomillashtirish chora-tadbirlari toʻgʻrisida” 2017-yil 17-iyuldagi PQ-3136-son qarorini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi toʻgʻrisidagi nizom 1-ilovaga* muvofiq tasdiqlansin. 2. Oʻzbekiston Respublikasi Hukumatining 2-ilovaga* muvofiq ayrim qarorlari oʻz kuchini yoʻqotgan deb hisoblansin. 3. Oʻzbekiston Respublikasi Parvozlar xavfsizligini nazorat qilish davlat inspeksiyasi qabul qilingan normativ-huquqiy hujjatlarni ikki oy muddatda ushbu qarorga muvofiqlashtirsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov hamda Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻi T.E. Uljayev zimmasiga yuklansin.
Oʻzbekiston Respublikasi qishloq xoʻjaligi xodimlari kunini belgilash toʻgʻrisida
(law, 2017-08-25)

1-modda. Dekabr oyining ikkinchi yakshanbasi Oʻzbekiston Respublikasi qishloq xoʻjaligi xodimlari kuni etib belgilansin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
Oʻzbekiston Respublikasi yoshlari kunini belgilash toʻgʻrisida
(law, 2017-08-25)

1-modda. 30-iyun Oʻzbekiston Respublikasi yoshlari kuni etib belgilansin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
Vazirlar Mahkamasining “Respublika bolalar ijtimoiy moslashuvi markazi faoliyatini yanada takomillashtirish toʻgʻrisida” 2012-yil 28-iyundagi 185-son qaroriga oʻzgartirishlar kiritish haqida
(resolution, 2017-07-13)

Respublika bolalar ijtimoiy moslashuvi markazi faoliyatini takomillashtirish hamda budjet mablagʻlarini tejash maqsadida Vazirlar Mahkamasi qaror qiladi: 1. Vazirlar Mahkamasining “Respublika bolalar ijtimoiy moslashuvi markazi faoliyatini yanada takomillashtirish toʻgʻrisida” 2012-yil 28-iyundagi 185-son qaroriga (Oʻzbekiston Respublikasi QHT, 2012-y., 26-27-son, 295-modda) ilovaga muvofiq oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Oʻzbekiston Xotin-qizlar qoʻmitasi raisi T.K. Narbayeva zimmasiga yuklansin. 1. 1-bandning birinchi xatboshidagi “127” raqami “133” raqami bilan almashtirilsin. 2. 1-ilovada: a) “Xoʻjalik taʼminoti boʻlimi” blokidagi “31” raqami “37” raqami bilan almashtirilsin; b) izohdagi “127” raqami “133” raqami bilan almashtirilsin.
Oʻzbekiston Respublikasi Prezidentining ayrim qarorlariga oʻzgartishlar kiritish toʻgʻrisida
(resolution, 2025-11-26)

Oʻzbekiston Respublikasi Prezidentining 2017-yil 18-martdagi “Moliya organlari faoliyatini yanada takomillashtirish chora-tadbirlari toʻgʻrisida” PQ-2847-sonli qaroriga muvofiq: 1. Oʻzbekiston Respublikasi Prezidentining ayrim qarorlariga ilovaga muvofiq oʻzgartishlar kiritilsin. 2. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Oʻzbekiston Respublikasi bilan Turkmaniston oʻrtasida strategik sheriklik toʻgʻrisida Shartnomani (Ashxobod, 2017-yil 6-mart)ratifikatsiya qilish haqida
(law, 2017-06-01)

Oʻzbekiston Respublikasi bilan Turkmaniston oʻrtasida strategik sheriklik toʻgʻrisida Shartnoma (Ashxobod, 2017-yil 6-mart) ratifikatsiya qilinsin.
“Budjet tashkilotlarida buxgalteriya hisobi toʻgʻrisidagi yoʻriqnomani tasdiqlash haqida”gi buyruqqa oʻzgartirishlar kiritish haqida
(order, 2017-04-03)

Oʻzbekiston Respublikasining “Buxgalteriya hisobi toʻgʻrisida”gi Qonuniga muvofiq buyuraman: 1. Oʻzbekiston Respublikasi moliya vazirining 2010-yil 17-dekabrdagi 105-son “Budjet tashkilotlarida buxgalteriya hisobi toʻgʻrisidagi yoʻriqnomani tasdiqlash haqida”gi buyrugʻiga (roʻyxat raqami 2169, 2010-yil 22-dekabr) (Oʻzbekiston Respublikasi qonun hujjatlari toʻplami, 2010-y., 51-son, 502-modda) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Buyruq muqaddimasidan “(Oʻzbekiston Respublikasi Oliy Majlisining Axborotnomasi, 1996-y., 9-son, 142-modda) hamda Oʻzbekiston Respublikasi Vazirlar Mahkamasining 1992-yil 23-noyabrdagi 553-son qarori bilan tasdiqlangan Oʻzbekiston Respublikasi Moliya vazirligi haqidagi nizomga” degan soʻzlar chiqarib tashlansin. 2. Yoʻriqnoma muqaddimasidan “(Oʻzbekiston Respublikasi Oliy Majlisining Axborotnomasi, 1996-y., 9-son, 142-modda)” degan soʻzlar chiqarib tashlansin.
Oʻzbekiston Respublikasi Prezidentining “Xalqaro quyosh energiyasi institutini tashkil etish toʻgʻrisida” 2013-yil 1-martdagi PP-1929-sonli qaroriga oʻzgartishlar kiritish toʻgʻrisida
(resolution, 2021-04-09)

Xalqaro quyosh energiyasi instituti faoliyati samaradorligini oshirish, uni oʻz joriy xarajatlarini oʻzining hisobidan moliyalashga bosqichma-bosqich oʻtkazish uchun zarur shart-sharoitlar yaratish maqsadida: 1. Oʻzbekiston Respublikasi Prezidentining “Xalqaro quyosh energiyasi institutini tashkil etish toʻgʻrisida” 2013-yil 1-martdagi PQ-1929-sonli qaroriga ilovaga muvofiq oʻzgartishlar kiritilsin. 2. Mazkur qarorning ijrosini nazorat qilish Oʻzbekiston Respublikasining Bosh vaziri A. Aripov zimmasiga yuklansin. 1. 5-bandning ikkinchi xatboshidagi “v 2013 — 2016 godax” soʻzlari “v 2013 — 2018 godax” soʻzlari bilan almashtirilsin. 2. 3-ilovaning rus tilidagi matni quyidagi tahrirda bayon etilsin: № Istochnik finansirovaniya Dolya finansirovaniya po istochnikam, v tom chisle po godam: 2013 god 2014 god 2015 god 2016 god 2017 god 2018 god 2019 i posleduyuщiye godi 1. Budjetnie sredstva 100% 100% 70% 60% 50% 25% 2. Sobstvennie sredstva (doxodi) Instituta, granti, videlyayemie v ramkax gosudarstvennix nauchno-texnicheskix programm, a takje dobrovolnie vznosi, granti inostrannix i mejdunarodnix organizatsiy,obщestvennix i nauchnix fondov i inie istochniki, ne zapreщennie zakonodatelstvom 30% 40% 50% 75% 100% ”.
Oʻzbekiston Respublikasi bilan Qirgʻiziston Respublikasi oʻrtasida oʻzbek-qirgʻiz Davlat chegarasi toʻgʻrisidagi Shartnomani (Bishkek, 2017-yil 5-sentabr) ratifikatsiya qilish haqida
(law, 2017-10-04)

Oʻzbekiston Respublikasi bilan Qirgʻiziston Respublikasi oʻrtasida oʻzbek-qirgʻiz Davlat chegarasi toʻgʻrisidagi Shartnoma (Bishkek, 2017-yil 5-sentabr) ratifikatsiya qilinsin.
Davlat mulkini ijaraga berish tartibi toʻgʻrisidagi Nizomga oʻzgartirish kiritish haqida
(resolution, 2023-12-15)

Davlat mulkini ijaraga berish tartibini yanada takomillashtirish hamda tadbirkorlik subyektlari uchun qulay shart-sharoitlar yaratish maqsadida Vazirlar Mahkamasi qaror qiladi: 1. Vazirlar Mahkamasining 2009-yil 8-apreldagi 102-son qarori (Oʻzbekiston Respublikasi QT, 2009-y., 4-son, 26-modda) bilan tasdiqlangan Davlat mulkini ijaraga berish tartibi toʻgʻrisidagi nizom 7-bandining birinchi xatboshi quyidagi tahrirda bayon qilinsin: “Davlat mulki ijarasining eng koʻp muddati besh yilni, kichik tadbirkorlik subyektlari, shu jumladan xususiy tibbiyot tashkilotlari uchun esa oʻn yilni tashkil etadi, qonun hujjatlarida nazarda tutilgan holatlar bundan mustasno”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov zimmasiga yuklansin.
Qayta tiklanuvchi energiya boʻyicha Xalqaro agentlik Ustavini (Bonn, 2009-yil 26-yanvar) Ratifikatsiya qilish haqida
(law, 2017-06-01)

Qayta tiklanuvchi energiya boʻyicha Xalqaro agentlik Ustavi (Bonn, 2009-yil 26-yanvar) ratifikatsiya qilinsin.
Markaziy Osiyo mintaqaviy iqtisodiy hamkorlik institutini taʼsis etish toʻgʻrisidagi Bitimni (Islomobod, 2016-yil 26-oktabr) ratifikatsiya qilish haqida
(law, 2017-03-31)

Markaziy Osiyo mintaqaviy iqtisodiy hamkorlik institutini taʼsis etish toʻgʻrisidagi Bitim (Islomobod, 2016-yil 26-oktabr) ratifikatsiya qilinsin.
Oʻzbekiston Respublikasi bilan Afgʻoniston Islom Respublikasi oʻrtasida ushlab berish toʻgʻrisidagi Bitimni (Toshkent, 2016-yil 17-oktabr) ratifikatsiya qilish haqida
(law, 2017-03-30)

Oʻzbekiston Respublikasi bilan Afgʻoniston Islom Respublikasi oʻrtasida ushlab berish toʻgʻrisidagi Bitim (Toshkent, 2016-yil 17-oktabr) ratifikatsiya qilinsin.
Oʻzbekiston Respublikasi bilan Rossiya Federatsiyasi oʻrtasida harbiy-texnikaviy hamkorlikni rivojlantirish toʻgʻrisidagi Shartnomani (Moskva, 2016-yil 29-noyabr) ratifikatsiya qilish haqida
(law, 2017-03-29)

Oʻzbekiston Respublikasi bilan Rossiya Federatsiyasi oʻrtasida harbiy-texnikaviy hamkorlikni rivojlantirish toʻgʻrisidagi Shartnoma (Moskva, 2016-yil 29-noyabr) ratifikatsiya qilinsin.
Oʻzbekiston Respublikasi Vazirlar Mahkamasining “Oʻzbekiston Respublikasining umumiy foydalanishdagi avtomobil yoʻllari roʻyxatini tasdiqlash toʻgʻrisida” 2010-yil 5-avgustdagi 169-son qaroriga oʻzgartirish va qoʻshimchalar kiritish toʻgʻrisida
(resolution, 2024-07-05)

Avtomobil yoʻllaridan foydalanuvchilar uchun qulayliklar yaratish hamda transport vositalarining xavfsiz harakatlanishini taʼminlash maqsadida Oʻzbekiston Respublikasi Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Oʻzbekiston Respublikasining umumiy foydalanishdagi avtomobil yoʻllari roʻyxatini tasdiqlash toʻgʻrisida” 2010-yil 5-avgustdagi 169-son qaroriga (Oʻzbekiston Respublikasi qonun hujjatlari toʻplami, 2010-y., 32-son, 270-modda) ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov zimmasiga yuklansin. 1. 3-ilovada: a) “Jizzax viloyati” boʻlimida: 7-band quyidagi tahrirda bayon qilinsin: “ 7. 4K230 Jizzax sh. — Uchtepa q. 14 shoxobchalar: a) Olmazor qishlogʻiga 5 b) Koʻtarma mahallasiga 2 Jami shoxobchalar bilan 21 ”; quyidagi tahrirda 62-band qoʻshilsin: “ 62. 4N1252 4R38 avtoyoʻlidan shoxobchalar: 6 shu jumladan: a) Sayiljoyi mahallasiga 3 b) Oʻratepalik va Zargarlik mahallalariga 3 ”. “Uzunligi, km” ustunining oxirgi satridagi “1001” raqami “1009” raqami bilan almashtirilsin; b) “Uzunligi, km” ustunining oxirgi satridagi “24606” raqami “24614” raqami bilan almashtirilsin.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Davlat ulushi ustuvor boʻlgan aksiyadorlik jamiyatlarida korporativ boshqaruvni yanada takomillashtirish chora-tadbirlari toʻgʻrisida” 2016-yil 17-oktabrdagi PQ-2635-son qarori)
(resolution, 2024-05-15)

Oʻzbekiston Respublikasi Prezidentining “Davlat ulushi ustuvor boʻlgan aksiyadorlik jamiyatlarida korporativ boshqaruvni yanada takomillashtirish chora-tadbirlari toʻgʻrisida” 2016-yil 17-oktabrdagi PQ-2635-son qarorini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. 1. Vazirlar Mahkamasining 2006-yil 16-oktabrdagi 215-son qarori (Oʻzbekiston Respublikasi QT, 2006-y., 10-son, 77-modda) bilan tasdiqlangan Davlat korxonalari toʻgʻrisidagi Nizomning 17-bandida: beshinchi xatboshi chiqarib tashlansin; oltinchi, yettinchi va sakkizinchi xatboshilar tegishli ravishda beshinchi, oltinchi va yettinchi xatboshilar deb hisoblansin; oltinchi xatboshiga “(shu jumladan qurilishi tugallanmaganlarni)” soʻzlaridan keyin “shuningdek davlat korxonasiga tegishli aksiyalarni (ulushlarni)” soʻzlari qoʻshilsin; yettinchi xatboshiga “(shu jumladan qurilishi tugallanmaganlarni)” soʻzlaridan keyin “shuningdek davlat korxonasiga tegishli aksiyalarni (ulushlarni)” soʻzlari qoʻshilsin.
Oʻzbekiston Respublikasi Fanlar akademiyasining akademiklari faoliyatini yanada takomillashtirish va ragʻbatlantirish chora-tadbirlari toʻgʻrisida
(decree, 2017-12-29)

Respublikaning ilmiy salohiyatini yanada rivojlantirish va mustahkamlash, mamlakatni ijtimoiy-iqtisodiy rivojlantirishda ilm-fanning rolini kuchaytirish, Oʻzbekiston Respublikasi Fanlar akademiyasi akademiklarining ilmiy faoliyatini har tomonlama qoʻllab-quvvatlash va ragʻbatlantirish, shuningdek yuqori malakali ilmiy kadrlar tayyorlash sifatini oshirish maqsadida: 1. Oʻzbekiston Respublikasi Fanlar akademiyasi, Oliy va oʻrta maxsus taʼlim vazirligining 2017-yil 1-yanvardan Oʻzbekiston Respublikasi Fanlar akademiyasining haqiqiy aʼzolarini Oʻzbekiston Respublikasi Fanlar akademiyasi Hayʼati va tegishli fan ixtisosliklari boʻyicha faoliyat koʻrsatayotgan haqiqiy aʼzolarining tavsiyasiga asosan Oʻzbekiston Respublikasi Prezidenti tomonidan tasdiqlanishi tartibini joriy etish haqidagi taklifi maʼqullansin. 3. Shunday tartib belgilansinki, unga muvofiq Oʻzbekiston Respublikasi Fanlar akademiyasining haqiqiy aʼzolari bir nafar kuzatuvchi bilan birga bir yilda bir marta oʻzlari uchun maqbul boʻlgan muddatda Oʻzbekiston Respublikasi Sogʻliqni saqlash vazirligi, Oʻzbekiston Kasaba uyushmalari federatsiyasi Kengashi, respublika davlat va xoʻjalik boshqaruvi organlarining sanatoriy-sogʻlomlashtirish muassasalarida hamda Yalta va Kislovodsk shaharlaridagi “Oʻzbekiston” kurort-sogʻlomlashtirish aksiyadorlik jamiyatining sanatoriylarida sogʻlomlashtirish kursidan bepul foydalanish huquqiga egadirlar. Belgilab qoʻyilsinki, Oʻzbekiston Respublikasi Fanlar akademiyasining haqiqiy aʼzolari va kuzatuvchi bir nafar shaxs uchun sanatoriy-sogʻlomlashtirish muassasalariga yoʻllanmalar qiymati Oʻzbekiston Respublikasi Davlat budjeti mablagʻlari hisobidan qoplanadi. 4. Oʻzbekiston Respublikasi Fanlar akademiyasi, Iqtisodiyot vazirligi, Moliya vazirligi, Oliy va oʻrta maxsus taʼlim vazirligi, Xalq taʼlimi vazirligi manfaatdor vazirliklar va idoralar bilan birgalikda bir oy muddatda: Oʻzbekiston Respublikasi Fanlar akademiyasining haqiqiy aʼzolarini fan-taʼlim va ishlab chiqarish jarayonlariga faol jalb etish, fan, taʼlim va ishlab chiqarish integratsiyasini chuqurlashtirishda, shuningdek, yuqori malakali kadrlar tayyorlashda ularning rolini kuchaytirish mexanizmini joriy etish; Fanlar akademiyasi haqiqiy aʼzolarining fan-taʼlim muassasalarida va sanoat korxonalarida samarali ishlashi uchun zarur shart-sharoitlar yaratish boʻyicha takliflarni ishlab chiqsinlar va Vazirlar Mahkamasiga kiritsinlar. 5. Oʻzbekiston Respublikasi Fanlar akademiyasi bir oy muddatda: Oʻzbekiston Respublikasi Fanlar akademiyasining yangilangan tahrirdagi Ustavini; Adliya vazirligi hamda boshqa manfaatdor vazirliklar va idoralar bilan birgalikda qonun hujjatlariga ushbu Farmondan kelib chiqadigan oʻzgartirish va qoʻshimchalar toʻgʻrisidagi takliflarni tasdiqlash uchun Vazirlar Mahkamasiga kiritsin. 6. Ushbu Farmonning ijrosini nazorat qilish Oʻzbekiston Respublikasining Bosh vaziri A. Aripov zimmasiga yuklansin.
Erkin iqtisodiy zonalar faoliyatini yanada takomillashtirish va samaradorligini oshirish chora-tadbirlari toʻgʻrisida
(resolution, 2018-01-18)

Oʻzbekiston Respublikasi Prezidentining “Erkin iqtisodiy zonalar faoliyatini faollashtirish va kengaytirishga doir qoʻshimcha chora-tadbirlar toʻgʻrisida” 2016-yil 26-oktabrdagi PF-4853-son Farmonini ijro etish yuzasidan Vazirlar Mahkamasi qaror qiladi: 1. Quyidagilar: Erkin iqtisodiy zonalar faoliyatini yanada takomillashtirish va samaradorligini oshirish chora-tadbirlari dasturi 2-ilovaga* muvofiq tasdiqlansin. 2. Oʻzbekiston Respublikasi Hukumatining 3-ilovaga* muvofiq ayrim qarorlari oʻz kuchini yoʻqotgan deb eʼtirof etilsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
Oʻzbekiston Respublikasi Prezidentining “Byurokratik toʻsiqlarni bartaraf etish va tadbirkorlik faoliyati erkinligini yanada oshirish chora-tadbirlari toʻgʻrisida” 2011-yil 25-avgustdagi PQ-1604-sonli qaroriga oʻzgartishlar kiritish toʻgʻrisida
(resolution, 2016-12-27)

Oʻzbekiston Respublikasi Prezidentining “Tadbirkorlik faoliyatining jadal rivojlanishini taʼminlashga, xususiy mulkni har tomonlama himoya qilishga va ishbilarmonlik muhitini sifat jihatidan yaxshilashga doir qoʻshimcha chora-tadbirlar toʻgʻrisida” 2016-yil 5-oktabrdagi PF-4848-sonli Farmoniga muvofiq: 1. Oʻzbekiston Respublikasi Prezidentining “Byurokratik toʻsiqlarni bartaraf etish va tadbirkorlik faoliyati erkinligini yanada oshirish chora- tadbirlari toʻgʻrisida” 2011-yil 25-avgustdagi PQ-1604-sonli qaroriga ilovaga muvofiq oʻzgartishlar kiritilsin. 2. Mazkur qaror 2017-yilning 1-yanvaridan boshlab kuchga kiradi. 3. Ushbu qarorning ijrosini nazorat qilish Oʻzbekiston Respublikasining Bosh vaziri A. Aripov zimmasiga yuklansin. 1. 4-band oʻz kuchini yoʻqotgan deb hisoblansin. 2. 2-ilovaning 2-bandi quyidagi tahrirda bayon etilsin: “ 2. “Eksport” bojxona rejimiga joylashtirilayotgan tovarning bojxona rasmiylashtiruvini xodim tomonidan buni rasmiylashtirish joyidan va (yoki) bojxona organlarining ishlamaydigan vaqtida boshqa joyda amalga oshirish, bir xodimning bir soat ishlashi hisobidan Eng kam ish haqi miqdorining 5 foizi ”.
Oʻzbekiston Respublikasi Prezidentining “Eksport-import operatsiyalarini tartibga keltirish borasidagi qoʻshimcha chora- tadbirlar toʻgʻrisida” 1995-yil 11-apreldagi PF–1096-sonli Farmoniga oʻzgartish kiritish toʻgʻrisida
(decree, 2017-12-16)

Oʻzbekiston Respublikasi Prezidentining “Tadbirkorlik faoliyatining jadal rivojlanishini taʼminlashga, xususiy mulkni har tomonlama himoya qilishga va ishbilarmonlik muhitini sifat jihatidan yaxshilashga doir qoʻshimcha chora-tadbirlar toʻgʻrisida” 2016-yil 5-oktabrdagi PF-4848-sonli Farmoniga muvofiq: 1. Oʻzbekiston Respublikasi Prezidentining “Eksport-import operatsiyalarini tartibga keltirish borasidagi qoʻshimcha chora-tadbirlar toʻgʻrisida” 1995-yil 11-apreldagi PF-1096-sonli Farmonining 4-bandi quyidagi tahrirda bayon etilsin. “4. Belgilansinki, Oʻzbekiston Respublikasi Prezidentining “Tovarlar (ishlar, xizmatlar) eksportini ragʻbatlantirish boʻyicha qoʻshimcha chora-tadbirlar toʻgʻrisida” 1997-yil 10-oktabrdagi PF-1871-sonli Farmonining 1, 2 va 4-ilovalarida nazarda tutilgan tovarlarga eksport kontraktlari qonun hujjatlarida belgilangan tartibda davlat bojxona xizmati organlarida hisobga qoʻyilishi lozim”. 2. Mazkur Farmon 2017-yilning 1-yanvaridan boshlab kuchga kiradi. 3. Ushbu Farmonning ijrosini nazorat qilish Oʻzbekiston Respublikasining Bosh vaziri A. Aripov zimmasiga yuklansin.